في ناس عايشة عايزة الدنيا وبس اكل واشرب واسافر وشكرا. مش عايز حاجة من الاخر وفي ناس عايشة لأ انا عايز الدنيا. بس برضو عايز الاخرة فايه فهشد شوية في رمضان وانتخ في الباقي
وفي ناس بتاعة جنة انا قررت ان انا اجيب اخري عشان عايز اخش الجنة في نوع تاني خالص نوع من الناس هو عايز يخش الجنة وعايز يخش الفردوس وبيجيب اخره
بس عشان حاجة معينة ممكن تبقى الجنة فيها نعيم مبهر وقصور ولبس واكل وشرب وحور عين بس هو مطلبه حاجة واحدة بس. نفسه يشوف ربنا. نفسه يقعد معه. نفسه يتكلم معه
هو عايش في الدنيا دي وما ليش شوق اتجاه ان انا اشوف ربنا ربنا اللي ادانا ربنا اللي رزقنا ربنا اللي كرمنا ربنا اللي اكلنا وشربنا بفضله. ربنا اللي هو اللي خلاني انجح وهو اللي خلاني اشتغل. هو اللي خلاني اتجوز. هو اللي ادانا اولاد والاحفاد
ربنا اللي سترنا وصبر علينا كتير وفضل حليم معنا على طول ربنا اللي كنت دايما اعصيه. ويدعوني يقول لي تعال تب. ولو جيت له يقبلني ويغفر لي ربنا اللي بفضله انا عايش وكل حاجة حواليا صبح وليل اكل وشرب بسببه
الناس دي عايشة عشان اللقطة دي لقطة انه يشوف ربنا ويقعد ويتكلم معه. الناس دي من نوعية سيدنا موسى لما كان خلاص بيتكلم مع ربنا. بس لسه بيقول له ربي ارني انظر اليك
بيقول له يا رب يقول له عجلت اليك ربي لترضى. ناس منوعية النبي صلى الله عليه وسلم. لكن يقعد يدعي اسألك لذة النظر الى وجهك. والشوق الى لقائك. نفسي احس بلذة
ان انا عايز اشوفك نفسي احس بلزة ان انا مشتاق لك ناس غريبة ناس عايشة في الدنيا دي وهي عارفة مين ربنا. فهتموت وتروح لربنا انت لما تقابل واحد مشهور
لعيب كورة ولا ممسل ولا مغني ولا حاجة بتنبهر ان انت شايفه على الحقيقة ولو رحت بقى سلمت عليه ولا اتصورت معه ولا قال لك كلمتين بتنشكح كده وتحس ان انت ايه اللي حصل لي ده. وده مخلوق
فما بالك ولله المثل الاعلى برب العالمين لحزة ما هتشوف ربنا في الجنة. والمشهد بيبدأ مع اهل الجنة. لما ينادي منادي وانت معهم يا اهل الجنة ان ربكم يستزيركم. ربنا بيطلب انك تزوره. كنت قاعد
القصور مع الحور بتاكل وتشرب فجأة سمعت ربنا يريد انك تزوره. فيطلعوا يجروا يطلعوا يجروا عايزين نشوف ربنا. ويركبوا النجائب ويطلعوا يجروا وفي الاخر ينصب لهم منابر تقعد بقى. منابر من دهب ولؤلؤ وفضة وكراسي كتير. وانت قاعد وسط الناس دي ومش عارف ايه اللي هيحصل. تخيل معي المشهد ده فجأة انت داخل على لقطة
احنا هنكلم ربنا ونقابله فجأة وهم قاعدين يسطع لهم نور يبصوا فوق يلاقوا نور عظيم جدا جدا جدا فجأة يسمعوا ربنا تخيل معي هتسمع ربنا بجد وهو بيقول لاهل الجنة يا اهل الجنة سلام عليكم
اول مرة ربنا بيقول دي ربنا بيسلم عليك انت ويقول ايه بقى ربنا؟ اين عبادي؟ الذين اطاعوني بالغيب ولم يروني. وانت قاعد وسط العباد دول تخيل احساس السكينة لما تسمع ربنا بيقول الكلام ده
اهل الجنة مش قادرين يمسكوا نفسهم. يقولوا له يا رب يا رب اين ننظر اليك؟ اين وجهك؟ ننظر اليك. وانت قاعد بتقول معي يا رب عايز اشوفك. يا رب عايز اشوفك
فجأة يتجلى لهم الجبار جل جلاله وتكشف الحجب انا مش عارف اوصف المشهد ده المشهد ده ما بيتوصفش. المشهد ده للتخيل بس وللمعايشة لما تروحه فجأة هتشوف ربنا فجأة هتبصي لوجه ربنا
حاجة غريبة جدا ربنا الجميل. ربنا البديع. ربنا القوي العزيم. ربنا الخالق. ربنا الهنا فجأة ممكن تشوفه في الجنة نفسي نعيش مع النعيم ده. نفسي نتخيل ان ده ممكن يحصل. نفسي نتخيل ان احنا ممكن نبقى قاعدين وسط اهل الجنة دول. ونستمتع باعظم لزة وجدت اصلا في الكون ده كله